Anotzibar

Anotzibar Odietako kontzejua da, Nafarroa Garaikoa. 2020 hasieran 38 biztanle zituen.

Historia 
1575. urtean Anotzibarren sorginen aurkako ehizaren pasarterik ilunenetakoa gertatu zen. Pedro Esain abadeak herriko zenbait pertsona salatu zituen sorginkerian ibiltzen zirelakoan, eta horrekin batera, animalia bihurturik, herrian kalteak eragiten zituztelakoan. Bost pertsona atxilotu zituzten, horietatik bi 7 eta 10 urteko haurrak ziren. Torturatuak izan ziren; haietako bi kartzelan hil ziren, eta beste bat Iruñeko Takoneran erre zuten besteak salatu ez zituelako.

Biztanleria

Ondarea 
 San Tomas Parrokia: 1832. urtearen inguruan eraikitako eliza, lehenagoko estilo arkitektonikoen hainbat ezaugarri biltzen ditu. Eliza barruko horma batean zintzilik, XVII. mendeko gurutze barroko bat dago, eta XVII. mendeko Sortzez Garbiaren irudi bat. Horrez gain, XVI. mende amaierako Erretaula Nagusia, estilo erromanistakoa da.

 Xiltrorena etxea: Hiru solairuko eraikin kubikoa da. Egituraren lehen solairua harlanduz egina da.

 Zabaltorena etxea: XVII. mendean eginikoa da, eta harlanduzko hormak dauzka. Eraikinak lau solairu dauzka eta lehen solairuan erdi-puntuko arkudun atea nabarmentzen da.

Erreferentziak

Ikus, gainera 
 Anotz (Ezkabarte)

Kanpo estekak 

Odietako kontzejuak